stanford-oval/wikipedia huggingface dataset:
Uinnin Suomen-mestaruuskilpailut 1950
Naiset > 3 x 100 m sekaviesti

| Sija | Seura | Aika |
| --- | --- | --- |
| 1 | Helsingin Työväen Uimarit (L.Karvonen, M.Hietamäki, Nurminen) | 4.18,8 |
| 2 | Helsingin Uimarit | 4.21,2 |
| 3 | Helsingfors Simsällskap | 4,21,8 |
| 4 | Tampereen Uimaseura | 4.28,4 |
| 5 | Turun Uimaseura | 4.46,0 |
Naiset > Ponnahduslautahypyt

| Sija | Kilpailija | Pisteet | Sijapisteet |
| --- | --- | --- | --- |
| 1 | Hannele Gustafsson | 99,02 |  |
| 2 | Mailis Mettälä | 62,48 |  |
Naiset > Suorat kerroshypyt

| Sija | Kilpailija | Pisteet | Sijaluku |
| --- | --- | --- | --- |
| 1 | Aili Mikkelä | 24,88 |  |
| 2 | Marita Tallberg | 24,13 |  |
Wuori Township

| Wuori Township |
| --- | --- |
 Wuori Township
 Koordinaatit: 47°36′48″N, 92°31′28″W 
Valtio:  Yhdysvallat
Osavaltio:  Minnesota
Piirikunta:  St. Louis
Pinta-ala:  
 – Kokonaispinta-ala:  90,4 km²
 – Josta vettä:  0,4 km² 
Väkiluku (2020):  569
 – Väestötiheys:  6,3 as./km²
Infobox OKVirheellinen NIMI-arvo: 
Wuori Township on kunta (township) Yhdysvalloissa Minnesotan osavaltiossa. Sen väkiluku oli 569 vuonna 2020. Kunta sijaitsee St. Louisin piirikunnassa, Virginian kaupungin pohjoispuolella. Wuori Township on saanut nimensä suomen kielen sanasta vuori.
Väestö

Vuonna 2020 Wuori Townshipin 569 asukkaasta valkoisia oli 95,1 % ja alkuperäisasukkaita 1,8 %. Asukkaista 0,2 % kuului johonkin muuhun rotuun ja 3,0 % asukkaista asukkaista kuului kahteen tai useampaan rotuun. 0,4 % asukkaista puhui kotonaan jotain muuta kieltä kuin englantia ja 0,4 % asukkaista oli syntynyt ulkomailla.
Different World (Alan Walkerin kappale)

| ”Different World” Alan Walker, K-391 & Sofia Carson ft>  CORSAK |
| --- | --- | --- |

Singlen tiedot
 Albumilta: Different World
 Julkaistu: 30. marraskuuta 2018
 Formaatti: digitaalinen lataus
 Tuottaja(t): Walker, Big Fred, James Njie, Arnbekk (vast.), Dreamlab (sanat)
 Tyylilaji: Elektropop, future bass
 Kesto: 03.22
 Levy-yhtiö: MER, Sony Music
Alan Walkerin muut singlet
| ”Diamond Heart” 2018 | ”Different World” 2018 | ”Are You Lonely” 2019 |
K-391:n muut julkaisut
| ”Mystery” 2018 | ”Different World” 2018 | ”Play” 2019 |
Sofia Carsonin muut julkaisut
| ”Rumors” 2018 | ”Different World” 2018 | ”Glow” 2019 |
Different World on norjalaisten DJ-tuottajien Alan Walkerin, K-391:n sekä norjalaisartisti Sofia Carsonin kappale, jolla vierailee myös kiinalainen DJ-tuottaja CORSAK. Sen julkaisi Sony Music Walkerin samannimiseltä debyyttistudioalbumilta 30. marraskuuta 2018. Kappaleen on sanoittanut ruotsalainen Grammis-ehdokkaaksi päässyt lauluntekijä Shy Martin yhdessä Fredrik Borch Olsen, Gunnar Greven, Magnus Bertelsenin, James Daniel Njie Eriksenin, Kenneth Nilsenin, Marcus Arnbekin ja Mengzhou Hun kanssa. Se julkaistiin kappaleeseen liittyvän "#CreateADifferentWorld"-nimisen kampanjan ohessa, jolla Walker varoittaa ja ilmaisee huolensa ilmastonmuutoksesta. Kappale on päässyt listoille Norjassa, Ruotsissa, Suomessa, Sveitsissä, Tšekissä ja Yhdysvalloissa.
Käännös suomeksi
Waasa Township

| Waasa Township |
| --- | --- |
 Waasa Township
 Koordinaatit: 47°39′58″N, 92°6′56″W 
Valtio:  Yhdysvallat
Osavaltio:  Minnesota
Piirikunta:  St. Louis
Pinta-ala:  
 – Kokonaispinta-ala:  91,6 km²
 – Josta vettä:  0,6 km² 
Väkiluku (2020):  225
 – Väestötiheys:  2,5 as./km²
Infobox OKVirheellinen NIMI-arvo: 
Waasa Township on kunta (township) Yhdysvalloissa Minnesotan osavaltiossa. Sen väkiluku oli 225 vuonna 2020. Kunta sijaitsee St. Louisin piirikunnassa. Waasa Township on saanut nimensä Vaasan läänistä.
Väestö

Vuonna 2020 Waasa Townshipin 225 asukkaasta valkoisia oli 96,4 %, alkuperäisasukkaita 0,4 % ja mustia 0,4 %. Asukkaista 2,7 % asukkaista asukkaista kuului kahteen tai useampaan rotuun. 0,9 % asukkaista oli hispaanoja tai latinoita mistä tahansa rodusta. Asukkaista 0,9 % puhui kotonaan jotain muuta kieltä kuin englantia ja 0,9 % asukkaista oli syntynyt ulkomailla.
Anarâškielâ servi

Anarâškielâ servin tunnus
Anarâškielâ servi on vuonna 1986 perustettu inarinsaamelaisten yhdistys. Se pyrkii edistämään inarinsaamen kieltä kielipesätoiminnan avulla, julkaisemalla lehtiä ja muuta kirjallisuutta sekä tuottamalla musiikkia ja levittämällä tietoa inarinsaamen kielestä. Kielipesätoiminnan seura aloitti vuonna 1997, ja sillä oli kolme kielipesää, joista kaksi sijaitsee Inarissa ja yksi Ivalossa. Vuonna 2021 kielipesätoiminta siirtyi Inarin kunnalle. Yhdistys järjestää tapahtumia ja jakaa joka vuosi alueen koulujen inarinsaamen opiskelijoille stipendejä. Yhtenä keinona inarinsaamelaisen kieli- ja kulttuuriperinteen levittämiseen on Anarâš-sivusto, joka on toteutettu yhteistyössä Saamelaismuseosäätiön ja opetusministeriön kanssa. Vuonna 2006 yhdistyksellä oli 283 jäsentä.
Vuodesta 2015 alkaen yhdistys on yhteistyössä Tromssan yliopiston kanssa kehittänyt morfologista analysaattoria, jonka pohjalta on kehitetty muun muassa tekstinkorjausohjelma inarinsaamelle ja verkkosanakirja.
CrashCourse

| CrashCourse |
| --- | --- |
Verkkosivusto:  https://www.youtube.com/user/crashcourse/
Tyyppi:  Opetusvideoita julkaiseva Youtube-kanava
Luonut:  Hank ja John Green
Avattu:  2.12.2011
Nykyinen tila:  aktiivinen
CrashCourse on opetusvideoita julkaiseva YouTube-kanava. Kanavan aloittivat yhdysvaltalaiset Hank Green ja hänen veljensä John. Maaliskuussa 2017 kanavalla on yli viisi ja puoli miljoonaa tilaajaa ja yli 550 miljoonaa katselukertaa. Kanavan ensimmäinen video julkaistiin 2.12.2011.
Rahoitus

Kanava saa rahoituksensa Patreon-joukkorahoitusalustan avulla. Patreonissa kanavalla oli 7 468 tukijaa, jotka lahjoittivat kanavalle kuukausittain yhteensä 29 480 $ (19.3.2017).
Sisältö

Kanava on julkaissut opetusvideosarjoja maailmanhistoriasta, Yhdysvaltain historiasta, maailmankaikkeuden historiasta, fysiikasta, kemiasta, biologiasta, ekologiasta, anatomiasta ja fysiologiasta, taloustieteestä, tähtitieteestä, filosofiasta, kirjallisuudesta, psykologiasta, immateriaalioikeuksista, Yhdysvaltain politiikasta ja hallinnosta sekä peleistä. Maaliskuussa 2017 kanavalla on julkaistu videoita aiheista fysiikka, mytologia, tietotekniikka ja sosiologia.
Tapiola (täsmennyssivu)

Tapiola tarkoittaa seuraavia asioita:
Tapiola, Kalevalassa metsänkuninkaan Tapion valtakunta
Tapiola, Espoon kaupunginosa
Tapiola, Sastamalan kylä
Tapiola, kunnallishallinnoton alue Michiganissa, Yhdysvalloissa
Tapiola-ryhmä, entinen suomalainen yhtiö, vuodesta 2013 alkaen osa LähiTapiolaa
Kino Tapiola, elokuvateatteri Tapiolassa, Espoossa
Tapiola, työväentalo Tampereen Kissanmaalla
Tapiola, Jean Sibeliuksen sinfoninen runo.
Sukunimi

Tapiola on myös sukunimi:
Arvi Tapiola (1888–1970), päätoimittaja
Hannu Tapiola (s. 1939), entinen SDP:n kansanedustaja, Kotkan kaupunginjohtaja 1991–2002
Kari Tapiola (s. 1946), Kansainvälisen työjärjestön ILO:n toimitusjohtaja
Kerttu Tapiola (1919–2012), taidekauppias ja kulttuurivaikuttaja
Marjatta Tapiola (s. 1951), taidemaalari
Nilla Tapiola (s. 1960), liikkeenharjoittaja ja opettaja, Saamelaisvaltuuskunnan jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tapiola”, voi hakea sivunnimihaulla, laajalla sivunnimihaulla tai tekstihaulla.
Daniel Craig

| Daniel Craig |
| --- | --- |
 Daniel Craig Venetsian elokuvajuhlilla vuonna 2024.
Henkilötiedot
Koko nimi:  Daniel Wroughton Craig
Syntynyt: 2. maaliskuuta 1968 (ikä 56) Chester, Englanti, Yhdistynyt kuningaskunta
Puoliso:   Fiona Loudon  (vih. 1992; ero 1994)  Rachel Weisz (vih. 2011) 
Lapset:  2
Näyttelijä
Aktiivisena:  1992–
Merkittävät roolit:   Matkalla Perditioniin  Layer Cake – diilerin käsikirja  München  James Bond  The Girl with the Dragon Tattoo  Logan Lucky  Veitset esiin – kaikki ovat epäiltyjä 
 Nimikirjoitus
Aiheesta muualla
IMDb 
Elonet
Daniel Wroughton Craig (s. 2. maaliskuuta 1968 Chester, Englanti) on brittiläinen näyttelijä, joka tunnetaan parhaiten James Bondin näyttelijänä vuosien 2006–2021 Bond-elokuvissa. Hän on esiintynyt myös muun muassa elokuvissa München (2005), The Girl with the Dragon Tattoo (2011) sekä Veitset esiin – kaikki ovat epäiltyjä (2019).
Syyskuussa 2021 Craig nimitettiin James Bond-roolihahmonsa mukaiseksi Ison-Britannian merivoimien kunniakomentajaksi.
Uran alkuvuodet

Craig pääsi vuonna 1984 kansalliseen nuorisoteatteriin. Hänen ensimmäinen esiintymisensä oli Shakespeare-näytelmässä Troilus ja Cressida, minkä jälkeen hän kiersi teatteriseurueen mukana Espanjassa ja Venäjällä. Vuonna 1988 Craig pääsi Guildhall School of Music and Drama -oppilaitokseen ja valmistui sieltä kolme vuotta myöhemmin.
Craigin ensimmäinen elokuvarooli oli sivuosa elokuvassa Yksin kaikkia vastaan (1992). Sitä seurasi uusia sivuosarooleja televisiosarjoissa ja -elokuvissa sekä näytelmissä kuten Angels in America (1993). Kuuluisuutta Englannissa Craig alkoi saavuttaa esiinnyttyään vuonna 1996 sarjassa Our Friends in the North sekä elokuvissa Moll Flanders ja Unelmien siivet. 2000-luvulla Craig alkoi saada myös merkittäviä Hollywood-elokuvarooleja.
Bondina

Craig valittiin Pierce Brosnanin seuraajaksi James Bondin rooliin vuonna 2005. Bond-elokuva Casino Royale tuli ensi-iltaan marraskuussa 2006. Craig on Roger Mooren jälkeen toinen englantilainen näyttelijä, joka esittää James Bondia. Craigin toinen Bond-elokuva, 007 Quantum of Solace, sai ensi-iltansa marraskuussa 2008 ja kolmas, 007 Skyfall, lokakuussa 2012. Marraskuussa 2015 ensi-iltansa sai Craigin neljäs Bond-elokuva 007 Spectre. Viimeistä kertaa Craig esitti Bondia lokakuussa 2021 ensi-iltansa saaneessa elokuvassa 007 No Time to Die.
Kuten Bondia aiemmin vuosina 1986–1994 näytellyt Timothy Dalton, Craig toi Bondin rooliin vakavuutta ja syvyyttä. Huumori jäi vähemmälle toiminnan lisääntyessä ja Bondin esiintyessä haavoittuvampana. Craigia ja Daltonia yhdistää lisäksi lordi Asrielin rooli: kumpikin on esittänyt Philip Pullmanin Universumien tomu -trilogian hahmoa, Craig vuoden 2007 elokuvaproduktiossa Kultainen kompassi ja Dalton Royal National Theatren näytelmäsovituksessa vuonna 2003.
Casino Royale on tähän asti parhaiten menestynyt Bond-elokuva. Elokuvan ensi-iltaa edeltäneiden kritiikkivyöryjen laannuttua ne ovat muuttuneet kehuiksi. Osa kansainvälisestä lehdistöstä pitää Craigia jopa parhaana Bondina. Miehen toinenkin Bond-tähditys 007 Quantum of Solace menestyi ja paikoin jopa rikkoi Casino Royalen saavuttamia ennätyksiä. 007 Skyfall tuotti lipputuloillaan yli miljardi dollaria ja on yksi eniten tuottaneista elokuvista.
Daniel Craigin ilmoitettiin tehneen sopimuksen seuraavasta neljästä Bondista lokakuussa 2007. Craig kuitenkin ilmoitti pian, ettei väite pidä paikkaansa ja että hänellä on sopimus vain seuraavasta Bondista. Craig kertoi aiemmin, ettei aio näytellä viidessä James Bond -elokuvassa, mutta on sittemmin muuttanut lausuntojaan ja kertonut haluavansa esittää kuuluisaa agenttia niin pitkään kuin mahdollista. 007 Skyfall -elokuvan jälkeen todettiin, että Craigilla oli sopimus esittää Bondia vielä kahdesti. Vuonna 2015 näyttelijä kuitenkin totesi toivovansa 007 Spectren jäävän hänen viimeiseksi Bond-elokuvakseen. Vuonna 2021 Craig kuitenkin palasi Bondin rooliin viimeistä kertaa elokuvassa 007 No Time to Die.
Daniel Craig on parhaiten palkattu Bond-näyttelijä kautta aikojen.
Daniel Craig esiintyi Bondina myös kesäolympialaisten 2012 avajaisissa.
Yksityiselämä

Craig oli naimisissa näyttelijä Fiona Loudonin kanssa ja parilla on yksi lapsi, vuonna 1992 syntynyt Ella. Kesäkuussa 2011 Craig avioitui näyttelijä Rachel Weiszin kanssa, ja he saivat tyttären elokuussa 2018.
Craig on näyttelijä Mark Strongin esikoispojan kummisetä.
Aiheesta muualla

Kuvia tai muita tiedostoja aiheesta Daniel Craig Wikimedia Commonsissa
Daniel Craig Internet Movie Databasessa. (englanniksi)
Ylen Elävä arkisto – Daniel Craig – James Bond
| n k James Bond -näyttelijät |
| --- | --- |
 Sean Connery  David Niven  George Lazenby  Roger Moore  Timothy Dalton  Pierce Brosnan  Daniel Craig 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  MusicBrainz 
Henkilöt:  Deutsche Biographie  DDB  Trove  Ritva  Elonet  Yle 
Muut:  IdRef 
Daniel Craig vuonna 2021.
Kolmion merkilliset pisteet

Osa kolmion merkillisistä pisteistä asettuu Eulerin suoralle. Kuvassa näkyvät tunnetuimmat merkilliset pisteet: kolmion painopiste, ortokeskus, yhdeksän pisteen ympyrän keskipiste ja kolmion keskinormaalien leikkauspiste.
Kolmion merkillisellä pisteellä tarkoitetaan geometriassa yleensä leikkauspistettä, jossa kolmioon liittyvät kolme samalla tavalla muodostettua suoraa tai janaa leikkaavat toisensa. Jo antiikin Kreikassa tiedettiin kolmion kulmanpuolittajien, korkeusjanojen, keskinormaalien ja keskijanojen muodostavan tällaisia pisteitä, koska kolmion muoto ei vaikuttanut janojen leikkautumiseen eli konkurrenssiin. Myöhemmin merkillisiin pisteisiin löytyi uusia ja varsin mutkikkaitakin tapauksia, joissa niissäkään kolmion muoto ei vaikuta pisteen syntymiseen.
Mikä tahansa kolmion lähellä oleva piste ei ole merkillinen piste. Se tulee voida määrittää sellaisen geometrisen toimenpiteen avulla, joka on mahdollista suorittaa kolmen eri kulman tai sivun funktiona muihin kolmion osiin nähden. Esimerkiksi kolmion painopiste on tämän perusteella merkillinen piste, koska se syntyy leikkauspisteenä jokaisesta kolmion kärjestä vedetystä, vastaisen sivun keskipisteeseen kulkevasta janasta. Toimenpiteen tulee olla myös symmetrinen, eli painopistettä määrittävän keskijanan tulee olla sama vedettiinpä se kärjestä A janalle BC tai kärjestä A janalle CB. Toimenpiteen tulee vielä lopuksi olla homogeeninen, eli yhdenmuotoisten kolmioiden merkilliset pisteet sijaitsevat samassa suhteellisessa paikassa.
Kimberlingin luettelo

Kimberlingin piste on yleisnimitys Clark Kimberlingin tutkimista ja luettelemista kolmion merkillisistä pisteistä. Osa pisteistä, neljä yllä lueteltua tapausta, tunnettiin jo antiikin Kreikassa, mutta osa on keksitty myöhemmin ja varsin monet vasta nykypäivinä. Julkaistussa luettelossa on yli 5 000 merkillistä pistettä. Luettelon pisteet on indeksoitu ja niitä voidaan merkitä lyhyesti joko  X_{i}  tai  X(i) .
Kolmion merkilliset pisteet sijaitsevat tasolla suhteessa kolmion muotoihin, joten niiden paikka pitää ilmoittaa suhteellisilla koordinaateilla. Sijainti ilmoitetaan yleisesti käyttäen joko kolmion mittoja hyödyntäviä todellisia koordinaatteja, trilineaarisia koordinaatteja tai barysentrisiä koordinaatteja. Karteesisia eli suorakulmaisia koordinaatteja on tasogeometriassa kaksi, mutta trilineaarisia ja barysentrisiä koordinaatteja aina kolme. Merkillisillä pisteillä on keskinäisiä yhteyksiä, mikä tekee niistä matemaattisesti mielenkiintoisia tutkimuskohteita.
Merkillisiä pisteitä

Viimeistään antiikin aikana havaittiin, että muodostaan riippumatta kolmiolla on neljä erityisen säännön mukaan muodostettavaa konkurrenttia janaa tai suoraa: kulmanpuolittaja, keskijana, keskinormaali ja korkeusjana. Näiden viivojen leikkauspisteitä kutsuttiin kolmion merkillisiksi pisteiksi.
Merkillisiä pisteitä > Antiikin merkilliset pisteet

Kolmion merkillisistä pisteistä neljä tunnettiin niinkin varhain kuin Eukleideen teoksesta Alkeet. Nämä pisteet ovat:
Kolmion kulmien kulmanpuolittajat leikkaavat kaikki samassa kulmanpuolittajien leikkauspisteessä  X_{1}. Tämä piste on samalla kolmion sisään piirretyn ympyrän keskipiste.  Se on aina kolmion sisällä.
Kun kolmion sivujen keskipisteet yhdistetään kolmion vastakkaisen kulmauksen kärkeen, saadaan kolme keskijanaa, jotka kohtaavat  samassa leikkauspisteessä, jota kutsutaan kolmion painopisteeksi. Piste on myös levymäisen kolmion fysikaalinen painopiste  X_{2}. Se on aina kolmion sisällä.
Kolmion sivujen keskipisteeseen piirretyt keskinormaalit kohtaavat keskinormaalien leikkauspisteessä  X_{3}. Leikkauspiste on samalla kolmion ympäri piirretyn ympyrän keskipiste. Terävä­kulmaisen kolmion sivujen keskinormaalien leikkauspiste on sen sisällä, tylppä­kulmaisella kolmiolla se on kolmion ulkopuolella. Suora­kulmaisella kolmiolla se sijaitsee kolmion hypotenuusan keskipisteessä.
Kolmion kärkien ja vastakkaisten sivujen tai niiden jatkeiden väliset korkeusjanat kohtaavat yhdessä leikkauspisteessä. Tätä pistettä kutsutaan ortokeskukseksi  X_{4}.
Tasasivuisella kolmiolla nämä kaikki neljä merkillistä pistettä yhtyvät samaksi pisteeksi.
Merkillisiä pisteitä > Klassiset merkilliset pisteet

Klassisiin merkillisiin pisteisiin luetaan antiikin pisteiden lisäksi vielä seuraavat pisteet, jotka huomattiin paljon myöhemmin:
Yhdeksän pisteen ympyrän keskipiste  X_{5}
Symmediaaninen piste X_{6} (Lemoinen piste)
Gergonnen piste  X_{7}
Nagelin piste  X_{8}
Mittenpunkt  X_{9}
Spiekerin piste  X_{10}
Feuerbachin piste  X_{11}
Fermat’n pisteet  X_{13} ja  X_{14}
Isodynaamiset pisteet  X_{15} ja  X_{16}
Napoleonin pisteet  X_{17} ja  X_{18}
Schifflerin piste  X_{21}
Steinerin piste  X_{99}
Aiheesta muualla

Evansvillen yliopisto: Encyclopedia of Triangle Centers
Putjatin (suku)

Putjatin (ven. Путятин) on venäläinen rurikilainen ylhäisösuku.
Suvun jäseniä

Ruhtinas Taavetti Mikiitanpoika Putjatin, 1500-luvun alun merkittävä maanomistaja Käkisalmen Karjalassa. Hänen pääkartanonsa eli -hovinsa näyttää olleen Sakkulan pogostassa. Hänestä polveutuvat myös nykyisin elävät Putjatin-sukunimiset ruhtinaat. Hänen isänsä oli ruhtinas Mikiitta Iivananpoika Putjatin. He polveutuivat Drutskin pikkuruhtinaskunnan ruhtinaista ja olivat rurikideja. Vatjan viidenneksen verokirja luettelee useita hänen omistuksiaan, nautintaoikeuksiaan, ja alustalaishallintojaan.
Ruhtinas Jevfimi Putjatin (1803–1883), amiraali ja diplomaatti.
Ruhtinas Sergei Putjatin, suuriruhtinatar Maria Pavlovna Romanovan (1890–1958) toinen puoliso.
The Capital Beat

| The Capital Beat> Tiedot |
| --- | --- |
Toiminnassa:  2007–
Tyylilaji:  ska, reggae
Laulukieli:  englanti
Jäsenet:  Fredi, laulu   Juho, kitara, taustalaulu   Tommi, basso   Antti, kosketinsoittimet   Aatu, saksofoni, taustalaulu   Ville, pasuuna   Aki, trumpetti   Mathias, rummut  
Levy-yhtiö:  Stupido Records
Infobox OKNimi-testi OK: 
The Capital Beat on vuonna 2007 perustettu kahdeksanhenkinen suomalainen ska/reggae -yhtye. Yhtye on tunnettu energisistä ja yleisöä tanssittavista livekeikoistaan. Yhtye on julkaissut kaksi studioalbumia. Debyyttialbumi A Greater Fire ilmestyi vuonna 2009 käväisi viikolla 40 Suomen virallisella albumilistalla sijoittuen sijalle 17. Bändin toinen albumi, On The Midnight Wire, julkaistiin vuonna 2011 ja sen paras listasijoitus oli niin ikään 17.
Julkaisut/Tuotanto

A Greater Fire (Stupido Records,  2009)
On the Midnight Wire (Stupido Records,  2011)
Aiheesta muualla

Yhtyeen Virallinen Facebook-sivu
Yhtye levy-yhtiönsä, Stupido Recordsin sivuilla (Arkistoitu – Internet Archive)
Yhtye MySpacessa
Webdriver Torso

Webdriver Torson videoilla on sinisiä ja punaisia suorakulmioita sekä elektronisia ääniä.
Webdriver Torso on Googlen luoma YouTube-käyttäjätunnus, jonka kanavalla julkaistaan yksinkertaisia ääniä ja kuvia sisältäviä videoita YouTuben suorituskyvyn testaamiseksi. Tunnus rekisteröitiin 7. maaliskuuta 2013. Tunnusomaisesti videoissa on sinisiä ja punaisia suorakulmioita sekä taustalla piippaavia elektronisia ääniä. Tunnus herätti huomiota ja spekulointia mediassa alkuvuodesta 2014, kunnes Google tunnusti sen olevan yrityksen oma testikanava.
Kanavan sisältö

Kanava latasi ensimmäiset videonsa Youtubeen 23. syyskuuta 2013. Videoita alkoi ilmestyä paljon lyhyillä aikaväleillä, ja niitä on kertynyt kanavalle satoja tuhansia. Videoilla näytetään sinisiä ja punaisia suorakulmioita valkoisella taustalla, jotka vaihtavat sijaintiaan sekunnin välein. Vasemmassa alalaidassa on teksti "aqua.flv – slide 000x", (x:n kohdalla on numero joka kertoo sekunteina kuinka paljon aikaa on kulunut videon alkamisesta). Videoiden ääniraita sisältää korkeita, sekunnin välein vaihtuvia ääniä.
Pääsiäismuna

Kanavan todellisen tarkoituksen paljastuttua se poiki niin kutsuttuja "pääsiäismunia". Mikäli Googleen tai YouTubeen kirjoittaa "Webdriver Torso", sivu muuttuu Webdriver Torson videomateriaalin kaltaiseksi.
Käännös suomeksi
Capsan kulttuuri

Capsan kulttuurin asuinpaikat kartalla. 1 Cap Rhir; 2 El Khenzira; 3 Contrebandiers; 4 El Harhoura II; 5 Dar es-Soltan I; 6 Ghar Cahal; 7 Kehf El Hammar; 8 Hattab II; 9 Ifri El Baroud; 10 Ifri n'Ammar; 11 Kifan Bel Ghomari; 12 Taforalt; 13 Le Mouillah; 14 Rachgoun; 15 Columnata; 16 Rassel; 17 El Hammel; 18 El-Onçor; 19 Afalou; 20 Tamar Hat; 21 Taza; 22 Ouchtata; 23 Medjez II; 24 Dakhlat es-Saâdane; 25 Aïn Naga; 26 Khanguet El-Mouhaâd; 27 Aïn Misteheyia; 28 Relilaï; 29 Kef Zoura D; 30 ElMekta.
Capsan kulttuuri vallitsi noin 10000–6000 eaa. läntisessä Pohjois-Afrikassa pääosin Marokossa, Algeriassa ja Tunisiassa mutta jossain määrin myös Kyrenaikassa Libyassa. Kulttuuriin liittyy kalliotaidetta. Capsan ihmiset olivat metsästäjä-keräilijoitä. Varhaisella Capsan kaudella alueelle ilmestyi lampaan kasvatus.
Capsan kulttuurin alue oli silloin savannimaista. Korkeilla vuorilla oli metsäistä Välimeren kasvillisuutta.
Capsan kulttuurin ihmisten kieltä pidetään afroaasialaisten kielten tai berberikielten edeltäjänä. Etelämpänä oli Itä-Afrikan Eburran kulttuuri noin 13000–7000 eaa. Se liitetään joskus Capsan kulttuuriin kiviterien samankaltaisuuden vuoksi, muttei tiedetä olivatko näiden kahden kulttuurin luojat samoja ihmisiä. Capsan kulttuuria edelsivät Aterin ja Ibero-Maurusian (Oranin, Oranian)  kulttuurit. Ajan myötä Capsan kulttuuri sulautti Oranin kulttuurin itseensä.
Capsan kulttuurin edeltäjiä ja aikalaisia Pohjois-Afrikassa

Oranin/Oranian/Ibero-Maurusian 22000 – 9000 Marokosta Tunisiaan.
Aterin kulttuuri keskipaleoliittisella ajalla Atlasvuorten tienoilla Pohjois-Afrikassa
Aiheesta muualla

Cartes de l'Afrique au mesolithique et neolithique
Io-tech

| io-tech |
| --- | --- |

Verkkosivusto:  io-tech.fi
Kotipaikka:  Pori, Suomi
Kaupallinen:  kyllä
Tyyppi:  tietotekniikkasivusto
Rekisteröinti:  vapaaehtoinen (TechBBS)
Kielet:  suomi
Omistaja:  S&J Media Oy
Luonut:  Sampsa Kurri Juha Kokkonen
Avattu:  1. tammikuuta 2017
Similarweb-sija:   138. (huhtikuu 2024)
Nykyinen tila:  aktiivinen
io-tech on suomalainen tietotekniikka- ja mobiilialaan erikoistunut verkkosivusto, jonka ovat perustaneet Sampsa Kurri ja Juha Kokkonen. Sivuston sisällöntuotannosta vastaa heidän yhteisyrityksensä S&J Media Oy. Sivusto julkaisee tietotekniikka-aiheisia uutisia ja tuotearvosteluja, keskittyen erityisesti PC-komponentteihin, oheislaitteisiin, tee-se-itse-henkiseen tekemiseen, ylikellottamiseen sekä IT-maailman tapahtumiin ja ilmiöihin. Lisäksi sivustolla on erillinen mobiiliosio, jossa käsitellään älypuhelimia, taulutietokoneita, älykelloja ja muita mobiililaitteita sekä alan tapahtumia.
Sivuston yhteydessä toimivat TechBBS-keskustelufoorumi sekä sivuston nimeä kantava YouTube-kanava. Kanavalla testataan tietotekniikka- ja mobiililaitteita sekä käsitellään ajankohtaisia IT-alan aiheita. Io-tech on yli 100 000 tilaajallaan Pohjoismaiden suurin tekniikka-aiheinen YouTube-kanava, ja sen videot ovat keränneet yli 23 miljoonaa katselukertaa.
Sivuston periaatteena on kiinnittää erityistä huomiota otsikointiin ja välttää tarkoituksellista huomiohakuisuutta eli niin kutsuttua klikkiotsikointia, joka on ollut puheenaihe suomalaisessa verkkomediassa.